google/wiki40b huggingface dataset:
Arbeidsverditeorien

Ifølge Arbeidsverditeorien er verdien av en vare eller tjeneste lik den arbeidskraft som har gått med til å produsere den. Til verdien inkluderes ofte arbeidet som har gått med til å produsere råmaterialer og maskiner som er en del av produksjonsprosessen.
Teorien forbindes med klassiske samfunnsøkonomer som Adam Smith og David Ricardo. Arbeidsverditeorien var en forutsetning for disses økonomiske teori. Fra slutten av 1870-tallet ble arbeidsverditeorien erstattet med markedsverditeorien, som er en teori som hevder at en vare eller tjeneste ikke har noen verdi i seg selv men at verdien skapes ved markedets betalingsvillighet (det vil si en subjektiv oppfatning av verdiskapning). Karl Marx hentet sin verdilære fra Smith og Ricardo og anvendte arbeidsverditeorien for å forklare relasjonene mellom arbeidere og arbeidsgivere og handel.
Stuart Pearce

Karriere som trener

Den siste klubben Pearce spilte for var Manchester City, der han var spillende trener en sesong. Han tok over som trener i klubben etter at Kevin Keegan forlot City of Manchester Stadium. Hans første sesong som trener startet lovende, men på slutten av sesongen tapte laget ni av ti kamper og plasseringen ble deretter. 
Pearce fikk sparken i City 14. mai 2007, dagen etter at ligaen var over. 
Han ble landslagsjef for England U-21 i februar 2007, samtidig som han var manager for Manchester City.  Han førte England til finalen i U21 EM i 2009 hvor de tapte 0-4 for Tyskland.  Han fikk ikke forlenget kontrakten i juni 2013 etter U-21 EM i Israel da England tapte alle sine tre kamper i gruppespillet.  De tapte blant annet 1-3 for Norge.
Han overtok som manager for Nottingham Forest 1. juli 2014,men fikk sparken som manager 2015 etter en rekke dårlige resultater.

Karriere som spiller

I starten av karrieren avslo han et tilbud fra Hull City og spilte for den lokale klubben Wealdstone utenfor ligasystemet i stedet. Han ble der et av de største navnene utenom ligasystemet.
I 1983 fikk Wealdstone et bud på Pearce på 30 000 pund (mye for en spiller fra en klubb utenfor ligasystemet på den tiden) fra Coventry City, og han gikk dit med en gang.
Der ble han etablert som en hardtspillende venstreback før Brian Clough kjøpte ham til Nottingham Forest to år etter. Han spilte i Nottingham Forest i over ti år, for det meste som kaptein og supporternes yndling. Han var også i en periode spillende manager.
Han gikk så til Newcastle United i 1997 og spilte der en sesong før han gikk til West Ham. I 2001 gikk han til Manchester City for å spille under Kevin Keegans ledelse. Der debuterte han med en scoring i den første kampen da laget vant 3–0 over Watford.
Han hadde skåret 99 mål som profesjonell spiller før sin aller siste kamp i karrièren 21. april 2002.  Manchester City spilte hjemme mot Portsmouth og fikk straffespark fire minutter på overtid.  Pearce tok straffesparket, men skjøt over og endte med 99 mål.
Han spilte 78 kamper og laget fem mål for England i løpet av sin karrière.
Motlys

Motlys er et ledende norsk filmproduksjonsselskap. Det ble grunnlagt i 1983 av filmprodusent og regissør Sigve Endresen. Selskapet holder til i Oslo, og jobber med film fra hele Skandinavia, både spillefilmer, dokumentarer og kortfilmer. Motlys har mottatt en rekke priser, blant annet fem Amandapriser og to Gullstoler.
Reina Tanaka

Karriere

Reina Tanaka tok audition for å bli en av Morning Musumes 5. generasjons medlemmer i 2001 og besto, men måtte dra fra treningsleiren da de fant ut at hun var under aldersgrensen. Hun prøvde igjen som en av 6. generasjons medlemmene og besto sammen med de andre medlemmene Sayumi Michishige og Eri Kamei, som gjorde at Reina ble den eneste som måtte ta audition to ganger for å komme inn.
Wall Street 40

Historie

Byggingen av Bank of Manhattan Building på 40 Wall Street startet i 1928, med en planlagt høyde på 260 meter,  noe som gjør det 41 meter  høyere enn den nærliggende Woolworth Building, ferdigstilt i 1913.  Planene ble designet for å være to fot høyere enn Chrysler Building, som var i en tilsynelatende konkurranse om å bli verdens høyeste bygning. For å ligge foran i løpet, arkitektene som jobbet med  40 Wall Street endret sitt opprinnelig annonserte høyde på 260 meter , eller 68 etasjer, til 283 meter, eller 71 etasjer, noe som gjør deres bygning, ved ferdigstillelse mai 1930, den høyeste i verden. Men dette viste triumf seg å være kortvarig.
Mesosa myops

Utseende

En middelsstor (10-15 mm), bred og kraftig trebukk, grunnfargen mørkt skifergrå. Antennene er kraftige og tydelig lengre enn kroppen. Hodet er rektangulært sett ovenfra, mye bredere enn langt med en fure i midten. Pronotum er bredere enn langt med litt rundede sider, mørkgrått med fire ovale, svarte flekker som er bredt kantet med gult. Dekkvingene er korte og brede, betydelig bredere enn pronotum ved roten, grunnfargen er mørkgrå overstrødd med små, uregelmessige, gule flekker, i den bakre delen også med et par svarte flekker. Vingene er parallellsidige foran, langt avrundede bak. Beina er korte og kraftige, vekselvis gule og grå.

Levevis

Larvene utvikler seg i død ved av løvtrær, mest eik og lind. Larven lever i innerbarken. Larveutviklingen tar 2-3 år. De voksne billene kan finnes på døde stammer i juli-august.

Utbredelse

Arten finnes fra Finland og Baltikum østover til Japan. Den er også funnet i Blekinge i Sverige, men disse funnene er over 200 år gamle.
Sabine Lepsius

Bakgrunn

Hun var datter av portrettmaleren Gustav Graef og hans hustru, malerinnen og litografikeren Franziska Graef, født Liebreich (1824–1893), som kom fra en ansett assimilert jødisk familie. Hennes dannelse ble bestemt ut fra det borgerlig-konsteriske miljø hun vokste opp i.

Kunstnerinne

Hun studerte med sin far, og giftet seg med maleren Reinhold Lepsius. Hun og ektemannen ble begge høyt skattet i forretningskretser og blant de rike. Hennes bror var kunsthistorikeren og arkitekten Botho Graef. 
Hennes salong i Berlin-Westend ble betraktet som et viktig sosialt møtested. Sosiologen Georg Simmel, filosofen Wilhelm Dilthey, jugendstilarkitekten August Endell og lyrikeren Rainer Maria Rilke var blant dem som kom dit. Hun var også nær venn av Stefan George. I 1898 malte hun hans portrett, som senere ble bestanddel i Frankfurt am Mains Städel-Museum I noen år holdt lyrikeren under sine Berlin-besøk seremonielle høytlesninger hjemme hos kunstnerparet. Hun skrev en bok om vennskapet i 1935; der ble også deres korrespondanse medtatt.
I 1897 ble hennes sønn Stefan født, oppkalt etter dikteren Stefan George. Stefan Lepsius falt i begynnelsen av april 1917 i første verdenskrig. Moren var overbevist om at dette førte til at hennes brors, Botho Graefs, hjerteinfarkt åtte dager etter.
Sabine Lepsius var i 1898 blant de 65 grunnleggende medlemmer av Berliner Secession, ved hvis utstillinger hun deltok regelmessig frem til 1913.
Av hennes verker er bare mindre deler bevart, ettersom de fleste av oppdragsgiverne til hennes 130 dame- og 60 herreportretter og 90 barne- og ungdomsbilder til stor del var jødiske familier som under nasjonalsosialismens tid i Tyskland måtte emigrere og oppløse sine hushold (arianisering).
Med blanke ark

Med blanke ark er et musikkalbum med diverse artister som synger sang av Alf Prøysen, utgitt i 1994.
Kulob

Kulob (tadsjikisk: Кӯлоб, russisk: Куляб, persisk: ‏کولاب‎ og engelsk: Kulob) er en by i Tadsjikistan. Den ligger i provinsen Chatlon i vestre del av landet, om lag tre mil nord og vest for grensen mot Afghanistan. Byen ligger ved elven Jaksu, som senere munner ut i elven Amu Darja. Innbyggertallet er cirka 82.000. Byen sier seg å være fra ca 700 år før Kristus. Det finnes et universitet i byen.
Bynavnet før ca 1750 var Khatlān.

Historie

Byen nevnes i en kilde i 737 e.Kr., av historikeren Muhammad ibn Jarir al-Tabari. Byen var et betydelig kulturelt, vitenskapelig og åndelig sentrum i Sentral-Asia og viktig handelsby på den såkalte Silkeveien. Den var del av Bukhara-khanatet (1500–1785) og Bukhara-emiratet (1785–1920). 
Den 15. mars 1921 inntok russiske styrker byen. I 1934 ble Kulob hovedstad for en provins av samme navn. Etter Sovjetunionens oppløsning og sammenslåingen av provinsene Kulob og Qurghonteppa til den nye provinsen Chatlion i 1992 gikk denne status over til Qurghonteppa. 
Byens mest kjente landemerke og attraksjon er mausoleet til den muslimske dikter og lærde Mir Sayyid Ali Hamadani.
Les Avirons

Geografi

Les Avirons ligger litt sørvest på øya og har kystlinje mot Det indiske hav i sørvest. Ellers grenser kommunen mot Saint-Leu, Cilaos, Saint-Louis og L'Étang-Salé.
Sybropis

Levevis

Disse billene har larver som lever i død ved.

Utbredelse

Arten er utbredt i på Borneo.
Nordisk mesterskap IPSC rifle

Nordisk mesterskap i dynamisk rifle er et IPSC level 3 mesterskap som arrangeres hvert år, vekselvis i Norge, Sverige, Finland eller Danmark.

Nordiske mestre

Følgende er en liste over regjerende og tidligere nordiske mestre.
Tomra Brass Band

Tomra Brass Band er et musikkorps med base i Tomrefjord i Møre og Romsdal. Korpset er et amatørkorps med brassbandbesetning. Det ble stiftet i 1978 av voksne ungdommer, under navnet Tomrefjord Ungdomskorps. Flere av medlemmene kom fra et lite prosjekt kalt Tomklang, som hadde spilt gammeldans og tyrolermusikk i noen år. I 1979, etter å ha vært tilskuere på en konsert med brassbandet Black Dyke i Ålesund, bestemte de seg for å endre fra janitsjar- til brassbandbesetning. Korpsets første dirigent var Øyvind Flemmen, og sammen med ham gjorde de seg fort bemerket som et dyktig ensemble, med opptredener på diverse festivaler og konsertarrangementer rundt om i fylket og landet. Korpset har en solid merittliste, både på korpsfestivaler og NM. Korpset har samarbeidet med dirigenter som Ray Farr, Michael Antrobus, Tom Brevik, Frans Violet og dr. Nicholas John Childs.
Tomra Brass Band spilte inn sin første, og hittil eneste CD, "Deep Harmony", i 1994. Platen inneholder gjesteopptredener med Terje Rypdal og Yngve Gåsøy, samt dirigent Roy Newsome, men ble i hovedsak gitt ut lokalt, og trykt opp i et relativt lite opplag. Korpset hadde året før hatt 15-årsjubileumskonsert, også da med Terje Rypdal, gjestedirigent Tom Brevik og konferansier Dan Børge Akerø.

Trivia

Brasskomponisten Philip Wilby skrev et spesialverk til Tomra Brass Band i 2003, kalt "Atlantic". Verket er inspirert av komponistens dramatiske opplevelser langs Atlanterhavsveien. Stykket ble urframført under Norgesmesterskapet for brassband i 2002.
Dolabellapsocidae

Utseende

Vanligvis med velutviklede vinger. Antennene består av 13 ledd, føttene er to leddete. Vingene har årer som har minst to rekker av hår. Vingemerket (pterostigma, ved forvingens forkant) og areola postica (en celle ved forvingens bakkant) er begge lange og smale. I forvingen er det to fremste lengdeårene ved roten (Rₛ og M) forbundet med en tverr-åre eller de møtes i et punkt. Ved bakhjørnet har forvingen to analårer.

Utbredelse

Slektene Dolabellopsocus og Isthmopsocus er utbredt i den Neotropiske økosonen, mens Auroropsocus bare er kjent fra Kina.
Jogendra Nath Mandal

Før uavhengigheten i 1947

Mandal ble født 1904 i Barisal distriktet i dagens Bangladesh. Han tilhørte det kasteløse namasudrasamfunnet.
Mandal begynte sin politiske karriere som en uavhengig kandidat i det indiske provinsvalget i 1937. Han beseiret Saral Kumar Dutta, president i Kongresspartiets distriktkomité og nevø av swadeshilederen, Ashwini Kumar Dutta.
Mandal ble betydelig påvirket av både Subhas Chandra Bose og Sarat Chandra Bose. Da den førstnevnte ble utvist fra Kongresspartiet i 1940, ble Mandal med i All Pakistan Muslim League, som var den eneste viktige, nasjonale partiet utenom Kongresspartiet. Han ble statsråd i regjeringa til provinsminister, Huseyn Shaheed Suhrawardy.
Da All Pakistan Muslim League sluttet seg til den midlertidige regjeringa i Britisk India oktober 1946, utnevnte Jinnah Mandal til en av ligaens fem representanter hvor han fikk ansvaret for lovporteføljen.

Pakistan og India etter 1947

Mandal var et av de 69 medlemmene av den pakistanske grunnlovsforsamlingen. Han ble valgt som midlertidig leder av forsamlingen. Han ble den nye statens første justis- og arbeidsminister. Fra 1947 til 1950 han bodde i havnebyen Karachi, daværende hovedstad i Pakistan.
I 1950 flyttet Mandal til India etter å ha levert inn sin avskjedssøknad til Liaquat Ali Khan, statsminister i Pakistan. Han begrunnet sin avskjed med det han oppfattet som bias mot hinduer hos dem pakistanske administrasjonen. Han nevnte hendelser knyttet til sosial urettferdighet, og forutinntatte holdninger mot ikke-muslimske minoriteter.
Haugesund Turnforening

Historie

Haugesund turnforening ble stiftet 28. september 1890. Foreningens første formann var Sigvart Rasmussen.
I starten ble Middelskolen gymsal brukt som treningslokale, og A. Døsseland var instruktør. Turnforeningen hadde siden 1909 prøvd å få sitt eget bygg i Haugesund da gymsalen på Havnaberg ikke var tilfredsstillende lenger. Men ting gikk sent og i 1912 fikk man den tredje byggekomiteen, som ble ledet av Ingvald Gaard. Våren 1913 fikk turnforeningen en gratis tomt av kommunen og den låg på hjørne av Skåregata/Åsbygata. Kommunen hadde som krav at bygningen måtte stå klar innen 1 år. Byggmesterne Bernhard Sørensen og Ole Halseid laget tegninger og en finansieringsplan ble laget. Dette ble vist frem til Johan Sverre, som var presidenten i Turnforbundet da og holdt til i Kristiania. Hans bror Ole var arkitekt og gratis laget en ny tegning, som man brukte da man satt opp turnhallen. Angående innredningen så brukte man tegningene til Bernhard. 
Bygningen, som hadde to saler og en loftsal, sto ferdig i 1915 og ble innviet i 1916. Årlig hadde turnforeningen både marknad, utstillinger, revyteatre og andre ting i turnhallen for tjene litt penger. Man arrangerte også møter der og leide ut lokalene til blant annet dans, brylluper og så videre. Omkring år 1931 ble turnhallen utvidet mot nord og fikk da nytt dusjanlegg og et bedre varmtvannanlegg. Tyskerne hadde bygningen under den andre verdenskrigen og dette bar bygget preg av etter krigen. Det ble satt i gang dugnader for restaurere turnhallen. 
Haugesund turnforening begynte i 1974 å planlegge et nytt bygg, da den gamle turnhallen begynte å slite på årene. Men de hadde enda ikke fått noe nytt da turnhallen ble rammet av brann natt til 17. mai i 1981. Dette medførte til fortgang i planene om et nytt bygg til turnforeningen og dette sto ferdig allerede i 1982 ved Haraldshallen. Kommunen solgte den brannskada bygningen til fire firma i byen og kravet var at man kun kunne bruke det til kultur og fritidsformål. Man kunne også ha salgsmesser der. Men ikke fast forretningsdrift. I 1983 var den gamle turnhallen ferdig restaurert med et helt nytt tak. Man hadde også gjort noen endringer på fasaden og spesielt mot Åsbygata. Mange var nok glade for at man hadde tatt vare på turnhallen og spesielt etter tapet av Festiviteten, som også brant ned i 1981. Men i 1987 blir den gamle turnhallen revet da man ønsket et stort senter nede i byen og "Markedet" åpner høsten 1988. I 2002 sto trampetthallen klar, vegg i vegg med turnhallen.

Konkurransegrener

Haugesund turnforening har aktive konkurransegymnaster både i troppsgymnastikk og rytmisk gymnastikk. 
Bl.a har klubben flere gymnaster som konkurrerer på Team SandHaug. Team SandHaug konkurrerer i sesongen 2009 og 2010 for Haugesund turnforening.
Everybody's Got Something to Hide Except Me and My Monkey

Parodi

Beatallica har parodiert denne sangen, sammen med «Ticket to Ride» av The Beatles og «Ride the Lightning» av Metallica, i en sang kalt «Everybody's Got a Ticket to Ride Except for Me and My Lightning». Dette ble utgitt i 2009 på albumet Masterful Mystery Tour.
OpenRefine

OpenRefine, tidligere kalt Google Refine og Freebase Gridworks, er et frittstående skrivebordsverktøy basert på åpen kildekode for å vaske og transformere data til andre format, det som på engelsk kalles «data wrangling». Verktøyet er ligner på et regneark, og det kan da også behandle filer fra flere typer rgeark, men strukturen minner mer om en database.
Programmet opererer på rader (rows) av data som har celler med verdier organisert i kolonner (columns), som er mer likt en relasjonsdatabase enn et regneark. Et prosjekt i OpenRefine er definert som en tabell. Brukeren kan filtrere rader ved å bruke fasetter (facets) som definerer filterkriterier. Et eksempel på en slik fasett er å vise rader hvor en gitt kolonne inneholder verdier. Ulikt regneark blir de fleste operasjoner i OpenRefine gjort mot alle synlige rader under en kolonne, opprettelse av en ny kolonne basert på eksisterende data fra en annen kolonne, og så videre. Alle aksjoner som blir gjort på et datasett blir lagret i et prosjekt og kan senere bli avspilt på andre tilsvarende datasett.
«Witte Olifant»

«Witte Olifant» var et spiegelretourskip eid av det nederlandske Ostindiske kompani (VOC). Skipet ble bygget i Amsterdam i 1639 og hadde en lastekapasitet på 1000 tonn. Skipet seilte mellom De forente Nederlandene og Batavia frem til 1661. Det ble lagt i opplag i Batavia i 1665.
Det var ikke uvanlig at stavemåten varierte, derfor er skipet også kjent som Olifant og Oliphaunt.
I 1652 var det et av skipene som fulgte Jan van Riebeeck til Sør-Afrika der han grunnla Kappkolonien. Etter dette stoppet skipet i Cape Town på vei mellom Amsterdam og Batavia.
Albert J. Beintema forteller at skipet var involvert i tidlig skipsfart ved Tristan da Cunha:
«Den 6. april 1646 forlot Witte Olifant, Koning David og Witte Paard Texel. Den 5. september skal de ha ankommet Tristan da Cunha. Ifølge arkiver i Batavia skal de tre skipene derimot ha blitt fulgt av to andre, Zeelandia og Patria. Den 5. september skal de ha delt seg i nærheten av Tristan da Cunha, siden de første tre gikk tom for vann og måtte gå til Kapp det gode håp. Zeelaandia og Patria nådde Batavia den 12. november, de tre andre i desember. Kapteinene ble refset siden de burde ha klart å holde skjemaet dersom de hadde skaffet mer vann ved Kapp Verde.»
Alfred N'Diaye

Landslaget

Han ble tatt ut i Senegals tropp til VM i fotball 2018 i Russland.
Simara lufthavn

Simara lufthavn på (nepali: सिमरा विमानस्थल) (IATA: SIF, ICAO: VNSI) er en flyplass for Pipara Simara i Nepal. Den er også nærmeste flyplass til Nepals sjette største by, Birganj. Flyplassen ble anlagt 4. juli 1958 og drives av Nepals luftfartsmyndigheter, "Civil Aviation Authority of Nepal" . Flyplassen benyttes også av Nepals flystyrker, "Nepalese Army Air Service".
Christina Milian

Tidlig liv

Milian ble født i Jersey City i New Jersey, men familien flyttet til Waldorf i Maryland kort tid etter fødselen hennes, og hun bestemte seg for å skape en karriere innen underholdningsindustrien allerede i en alder av fire år. Hun medvirket i en rekke reklamefilmer, og hadde hovedrollen i musikalen Annie, før hun flyttet til Los Angeles da hun var 13 år for å bli skuespiller.

Skuespillerkarriere

Milians første større rolle var som journalist i Disney Channels Movie Surfers i 1998, der hun ble kreditert som «Tina Flores». Mens hun hadde denne rollen opptrådte hun også i små roller i filmene Småkryp og American Pie, samt i gjesteroller i TV-seriene Charmed, Clueless, Get Real, The amanda Show og The Steve Harvey Show.
I 2002 fikk Milian jobben som vertinne i TV-programmet Wannabes på MTV. I en av episodene av Wannabes møtte hun regissør Joseph Kahn, som foreslo at hun møtte opp til en audition til filmen Torque, der hun kunne ende opp med en rolle mot Ice Cube. Auditionen ble en suksess, og førte etterhvert til at hun fikk hovedrollen i Love Don't Cost a Thing i 2003. I 2005 hadde hun roller i filmene Man of the House mot Tommy Lee Jones, og Be Cool mot John Travolta og Uma Thurman. Hun opptrådte også i skrekkfilmen Pulse som ble lansert i august 2006, der hun spilte mot Veronica Mars-skuespillerinnen Kristen Bell. I 2006 ble Milian plassert på 10.-plass på Maxims liste over de 100 hotteste kvinnene.

Musikkarriere

I 2000 utførte Milian vokal på Ja Rules sang «Between Me and You» fra albumet Rule 3:36. Sangen ble en hit, og ga Milian et rykte som sangerinne. Hun var også med å skrive, samt kore sporet «Play» på Jennifer Lopez' album J. Lo fra 2001, en sang som også ble en stor hit. 
I 2001 lanserte Milian sin første singel som soloartist, «AM To PM», og senere albumet Christina Milian. Singelen ble en hit verden over, og kom på topp 5 i Storbritannia og Danmark, topp 7 i Norge, topp 10 i Nederland, og topp 40 på den amerikanske Billboard-listen. Suksessen av singelen hjalp henne å lansere sitt første album, og senere en rekke andre singler som også havnet høyt på hitlistene.
Petit-Prince (måne)

(45) Eugenia I Petit-Prince (overgangsnavn: S/1998 (45) 1) er den største og den ytterste av de to månene til asteroiden 45 Eugenia. Månen ble oppdaget 1.november 1998 av astronomer ved Canada–France–Hawaii Telescope på Mauna Kea, Hawaii. Petit-Prince var den første asteroidemånen som ble oppdaget med et bakkebasert teleskop. Den eneste kjente asteroidemånen før denne oppdagelsen var månen Daktyl, som ble oppdaget av romsonden Galileo omkring 243 Ida den 28. august 1993.
Benedicte Staalesen

Utdanning

Benedicte Staalesen studerte til en bachelorgrad innen europastudier ved Universitetet i Oslo i perioden 2003–2006. I 2005 deltok hun også på Erasmusprogrammet ved Karlsuniversitetet i Praha. Deretter fortsatte hun sine studier ved London School of Economics til en mastergrad 2007 innen European Identities. I 2009 tok hun Medier og kommunikasjon ved Bedriftsøkonomisk Institutt i Stavanger.

Karriere

Benedicte Staalesen startet sin karriere som trainee ved Norges ambassade i London i perioden 2007–2008. Deretter var hun politisk rådgiver ved ordførerens kontor i Stavanger kommune frem til 2010. I 2011 var hun rådgiver for Nordic Energy Research, før hun samme året ble ansatt som seniorrådgiver av Statoil i Stavanger med ansvar for samfunns- og myndighetskontakt, en stilling hun hadde frem til hun ble utnevnt til politisk rådgiver ved Statsministerens kontor 11. november 2013.

Politikeren

I tillegg til rådgiverstillingene i Stavanger kommune og ved Statsministerens kontor har Benedicte Staalesen også vært styremedlem i Europabevegelsen fra 2011 til 2012.
Gärdet tunnelbanestasjon

Gärdet tunnelbanestasjon er en stasjon på Stockholms tunnelbane i bydelen Ladugårdsgärdet i Stockholms innerstad.
Stasjonen trafikkeres av T-bane 2 (rød linje) og ligger mellom stasjonene Ropsten og Karlaplan.
Stasjonen, som har to billetthaller, ble tatt i bruk 2. september 1967.